આદિએ જણાવ્યું હતું કે, મારે કોઈને પ્રુવ  નથી કરી બતાવાનું, એક તબીબ માટે તેના દર્દી મહત્વના છે,  ક્લિનિક હોય કે, પછી એરોપ્લેન એમ સમજીને સમય બગાડયા  વિના મુસાફરની સારવાર શરૂ કરી હતી. ડો. આદિત્ય શાહે પાંત્રીસ  હજાર ફૂટની ઊંચાએ એટલાન્ટીક મહાસાગરની ઉપર ફલાઈટમાં હાજર  ઈમરજન્સી દવાઓ અને અન્ય મુસાફરો પાસેની બ્લડ પ્રેશરની દવાઓ  મેળવીને દર્દીને કંઈ દવા માફક આવે એમ છે એ સમજીને તેને દવા  આપી હતી અને આંખ ઉપર બરફ મુકીને તેમને ફલાઈટમાં ચત્તા  સુવડાવી પ્રેશર નિયંત્રણમાં લાવ્યા હતા.